חלון סודי

חלון סודי (באנגלית: Secret Window) הוא סרט מתח/אימה משנת 2004, אשר בוים ונכתב על ידי דייוויד קפ. הסרט מבוסס על ספרו של סטיבן קינג.

עלילה
מורטון 'מורט' רייני, הוא סופר מצליח, שחייו נקטעים משלוותם, כאשר הוא תופס את אשתו איימי עם גבר אחר בשם טד מילנר. כתוצאה מכך, הוא תובע מאשתו גירושים, אך אלו נעשים מכוערים וקשים. הוא אינו מצליח להתמודד עם העוול שנוצר ונכנס לדיכאון עמוק. בעקבות זאת, הוא עובר להתגורר בבקתת נופש מבודדת, על שפת אגם פסטורלי, בתקווה ששם יצליח לכתוב מחדש. בכל זמן שהותו בבקתה, הוא אינו מצליח לשוב ולכתוב יותר משורה אחת, ודיכאונותיו רק מחמירים. יום אחד מגיע לביתו במפתיע איש בשם ג'ון שוטר, בחור דרומי מסתורי בעל כובע שחור, המאשים את מורט בגנבת אחד מסיפוריו - "חלון סודי". כשזה דורש פיצוי ממורט, מורט מזלזל בו, ומסלק אותו מביתו. לאחר מעשה זה, מתחיל שוטר לחסל זה אחר זה את כל האנשים הקרובים למורט.

בסוף הסרט, מתגלה כי לאורך כל הסרט מורט סבל מפיצול אישיות בעקבות בגידת אשתו בו, ושוטר הייתה הדרך שלו להביע את הרצון שלו לרצוח אותה. לבסוף מורט מזמין את אשתו הביתה ומשתנה לשוטר שרוצח אותה ואת הגבר איתו בגדה.

צוות שחקנים 
ג'וני דפ - מורטון 'מורט' רייני
ג'ון טורטורו - ג'ון שוטר
מריה בלו - איימי רייני
טימותי האטון - טד מילנר

קישורים חיצוניים
 

סרטי 2004
סרטי אימה מ-2004
סרטים לפי ספרי סטיבן קינג
סרטי אימה אמריקאיים
סרטי מותחן אימה אמריקאיים
סרטים על סופרים